ddrg/super_eurlex huggingface dataset:
Direktiva Sveta

z dne 18. marca 1986

o spremembi Direktive 80/232/EGS o približevanju zakonodaje držav članic v zvezi s stopnjami nazivnih količin in nazivnih prostornin, ki so dovoljene za določene predpakirane proizvode

(86/96/EGS)

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti in zlasti člena 100 Pogodbe,

ob upoštevanju predloga Komisije, [1]

ob upoštevanju mnenja Evropskega parlamenta [2],

ob upoštevanju mnenja Ekonomsko-socialnega odbora [3],

ker so se od sprejetja Direktive 80/232/EGS [4] na dan 15. januarja 1980 naprej pojavljale težave, zlasti kar zadeva označevanje določenih proizvodov v Prilogi I in razlago uvodnega odstavka v Prilogi III;

ker je zato treba navedeni prilogi spremeniti,

SPREJEL NASLEDNJO DIREKTIVO:

Člen 1

Prilogi I in III k Direktivi 80/232/EGS se s to direktivo spremenita v skladu s prilogo k tej direktivi.

Člen 2

Države članice sprejmejo predpise, potrebne za uskladitev s to direktivo, v osemnajstih mesecih od notifikacije te direktive [5]. O tem takoj obvestijo Komisijo.

Člen 3

Ta direktiva je naslovljena na države članice.

V Bruslju, 18. marca 1986

Za Svet

Predsednik

W. F. Eekelen

[1] UL C 18, 25.1.1984, str. 7.

[2] UL C 46, 18.2.1985, str. 92.

[3] UL C 206, 6.8.1984, str. 17.

[4] UL L 51, 25.2.1980, str. 1.

[5] Ta direktiva je bila 18. marca 1986 notificirana državam članicam.

--------------------------------------------------

PRILOGA

1. "1.5.4 Gotovo živilo, narejeno po postopku, podobnem nabrekovanju ali praženju žitaric ali proizvodov iz žitaric (rižev narastek, koruzne krpice in podobni proizvodi) (tarifna oznaka št. 19.05 Skupne carinske tarife)

250 – 375 – 500 – 750 – 1000 – 1500 – 2000.'.

4. PRIPRAVLJENE BARVE IN PREMAZI (z dodatkom topil ali brez njih; tarifna podoznaka 32.09 A II Skupne carinske tarife, razen razpršenih pigmentov in raztopin) (količina v ml)

25 – 50 – 125 – 250 – 375 – 500 – 750 – 1000 – 2000 – 2500 – 4000 – 5000 – 10000.

."

2. "Z odstopanjem od člena 8(1) Direktive Sveta 75/324/EGS z dne 20 maja 1975 o približevanju zakonodaje držav članic v zvezi z razpršilniki (1), proizvodov, ki se prodajajo v obliki razpršil in so v skladu z zahtevami te direktive, ni treba označevati z nazivno maso njihove vsebine."

.

--------------------------------------------------
Druga Direktiva Komisije

z dne 6. novembra 1985

o spremembi Priloge k Direktivi Sveta 82/471/EGS o nekaterih proizvodih, ki se uporabljajo v prehrani živali

(85/509/EGS)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Direktive Sveta 82/471/EGS z dne 30. junija 1982 o nekaterih proizvodih, ki se uporabljajo v prehrani živali [1], kakor je bila nazadnje spremenjena z Direktivo Komisije 84/443/EGS [2], in zlasti člena 6 Direktive,

ker Direktiva 82/471/EGS predvideva redno spreminjanje vsebine prilog k navedeni direktivi zaradi razvoja znanstvenega in tehničnega znanja;

ker na oznaki ali embalaži krmnih mešanic ni treba zahtevati označbe z navedbo "stranski proizvodi proizvodnje L-glutaminske kisline" ali "stranski proizvodi proizvodnje L-lizina", saj za ugotavljanje istovetnosti teh proizvodov zadoščajo druge zahteve za označevanje;

ker so študije o nekaterih aminokislinah pokazale, da ti proizvodi izpolnjujejo zahteve Direktive 82/471/EGS in da se torej njihova uporaba v prehrani živali lahko dovoli pod nekaterimi pogoji;

ker so ukrepi, predvideni s to direktivo, v skladu z mnenjem Stalnega odbora za krmo,

SPREJELA NASLEDNJO DIREKTIVO:

Člen 1

Priloga k Direktivi 82/471/EGS se spremeni v skladu s Prilogo k tej direktivi.

Člen 2

Države članice sprejmejo zakone in druge predpise, potrebne za uskladitev s členom 1, najpozneje do 30. junija 1986. O tem takoj obvestijo Komisijo.

Člen 3

Ta direktiva je naslovljena na države članice.

V Bruslju, 6. novembra 1985

Za Komisijo

Frans Andriessen

Podpredsednik

[1] UL L 213, 21.7.1982, str. 8.

[2] UL L 245, 14.9.1984, str. 21.

--------------------------------------------------

PRILOGA

1. V skupini 2.3. "Stranski proizvodi fermentiranja aminokislin" se v stolpcu 7 z naslovom "Posebne določbe" izpusti prva alinea pod "Označbe na oznaki ali embalaži krmnih mešanic"

2. Pod točko 3 "Aminokisline in njihove soli" se dodajo naslednji proizvodi:

"1 | 2 | 3 | 4 | 5 | 6 | 7 |

Ime skupine proizvodov | Ime proizvoda | Prevladujoča analitska sestavina ali vrsta referenčnega mikroorganizma | Gojišče (specifikacije, če obstajajo) | Sestava proizvoda | Vrsta živali | Posebne določbe |

| 3.7.L-triptofan, tehnično čist | (C8H5NH)-CH2 — CH(NH2)-COOH | — | L-triptofan, najmanj 98 % | Vse živalske vrste | Označbe na oznaki ali embalaži proizvoda: navedba: "L-triptofan",vsebnost L-triptofana in vlage |

| 3.8.DL-triptofan, tehnično čist | (C8H5NH)-CH2 — CH(NH2)-COOH | — | DL-triptofan, najmanj 98 % | Vse živalske vrste | Označbe na oznaki ali embalaži proizvoda: navedba: "DL-triptofan",vsebnost DL-triptofana in vlage" |

--------------------------------------------------
Direktiva Sveta

z dne 18. decembra 1984

o spremembah Direktive 80/181/EGS o približevanju zakonodaje držav članic, ki se nanašajo na merske enote

(85/1/EGS)

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti in zlasti člena 100 Pogodbe,

ob upoštevanju predloga Komisije [1]

ob upoštevanju mnenja Evropskega parlamenta [2],

ob upoštevanju mnenja Ekonomsko-socialnega odbora [3],

ker je 17. generalna konferenca za uteži in mere (CGPM) na mednarodni ravni spremenila definicijo merske enote za dolžino; ker se ta nova definicija uporablja na ravni Skupnosti,

ker je Svetovna zdravstvena organizacija s priporočilom z dne 22. maja 1981 zahtevala, da se kot enota za merjenje tlaka krvi in drugih telesnih tekočin poleg kilopaskala obdrži milimeter živega srebra; ker je za Skupnost priporočljivo, da sprejme tako rešitev;

ker je barn enota, ki se vsesplošno uporablja za merjenje preseka ob jedrskih reakcijah; ker so izkušnje pokazale, da lahko to specifično enoto z lahkoto zamenja enota SI; ker je torej treba dovoliti njegovo uporabo na področju jedrske fizike,

ker je zato treba Direktivo 80/181/EGS [4] ustrezno spremeniti,

SPREJEL NASLEDNJO DIREKTIVO:

Člen 1

Priloga k Direktivi 80/181/EGS se spremeni kot sledi:

1. v točki 1.1 poglavja I se definicija enote za dolžino zamenja z naslednjo:

"Enota za dolžino

Meter je dolžina poti, ki jo v vakuumu napravi svetloba v 1/299 792458 sekunde.

(Sedemnajsta konferenca CGPM (1983), resolucija št. 1)";

2. v oddelku 4 poglavja I:

(a) se preglednici doda naslednje

"Veličina | Enota |

Ime | Simbol | Vrednost |

krvni tlak in tlak drugih telesnih tekočin | milimeter živega srebra* | mmHg* | 1 mmHg = 133,322 Pa |

presek | barn | b | 1 b = 10-28 m2" |

(b) se opomba zamenja z naslednjo:

"Predpone in njihovi simboli, našteti pod točko 1.3, se razen milimetra živega srebra in njegovega simbola lahko uporabljajo skupaj z zgornjimi enotami in simboli. Večkratnik 102a pa se imenuje "hektar"."

3. v poglavju II:

(a) se črta merska enota za krvni tlak;

(b) se opomba zamenja z naslednjo:

"Predpone in njihovi simboli, našteti pod točko 1.3 poglavja I, se razen simbola "g" lahko uporabljajo skupaj z zgornjimi enotami in simboli."

Člen 2

Države članice sprejmejo zakone in druge predpise, potrebne za uskladitev s to direktivo, 1. julija 1985. O tem takoj obvestijo Komisijo.

Člen 3

Ta direktiva je naslovljena na države članice

V Bruslju, dne 18. decembra 1984

Za Svet

Predsednik

J. Bruton

[1] UL C 155, 14.6.1983, str. 10.

[2] UL C 242, 12.9.1983, str. 101.

[3] UL C 341, 19.12.1983, str. 1.

[4] UL L 39, 15.2.1980, str. 40.

--------------------------------------------------
Deseta direktiva Sveta

z dne 31. julija 1984

o usklajevanju zakonodaje držav članic o prometnih davkih, ki spreminja Direktivo 77/399/EGS — Uporaba davka na dodano vrednost pri dajanju premičnin v najem

(84/386/EGS)

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti in zlasti členov 99 in 100 Pogodbe,

ob upoštevanju Šeste direktive Sveta 77/388/EGS z dne 17. maja 1977 o usklajevanju zakonodaje držav članic o prometnih davkih — Skupni sistem davka na dodano vrednost: enotna osnova za odmero [1],

ob upoštevanju predloga Komisije [2],

ob upoštevanju mnenja Evropskega parlamenta [3],

ob upoštevanju mnenja Ekonomsko-socialnega odbora [4],

ker se v skladu s členom 4(2) navedene direktive dajanje premičnin v najem lahko šteje za gospodarsko dejavnost, ki je predmet davka na dodano vrednost;

ker uporaba člena 9(1) navedene direktive za dajanje premičnin v najem lahko vodi k hudemu izkrivljanju konkurence, kadar imata najemodajalec in najemnik sedeža v različnih državah članicah in se davčne stopnje med tema državama razlikujejo;

ker je zato treba določiti, da je kraj, kjer je storitev opravljena, kraj, v katerem ima naročnik sedež svoje dejavnosti ali stalno poslovno enoto, za katero je bila storitev opravljena, ali, če tega nima, kraj, kjer ima stalno prebivališče ali običajno prebiva;

ker pa je treba zaradi nadzora v zvezi z dajanjem v najem prevoznih sredstev dosledno uporabljati člen 9(1), se kraj, v katerem ima dobavitelj sedež dejavnosti, obravnava kot kraj opravljanja takih storitev,

SPREJEL NASLEDNJO DIREKTIVO:

Člen 1

Direktiva 77/388/EGS se spremeni:

1. člen 9(2)(d) se črta;

2. v členu 9(2)(e) se doda naslednja alinea:

"— dajanje premičnin v najem, razen vseh vrst prevoznih sredstev.";

3. v členu 9(3) se "in pri dajanju premičnin v najem" nadomesti z "in pri dajanju prevoznih sredstev v najem".

Člen 2

1. Države članice uveljavijo potrebne ukrepe za uskladitev s to direktivo najkasneje do 1. julija 1985.

2. Države članice obvestijo Komisijo o določbah, ki jih sprejmejo za uporabo te direktive. Komisija o tem obvesti druge države članice.

Člen 3

Ta direktiva je naslovljena na države članice.

V Bruslju, 31. julija 1984

Za Svet

Predsednik

J. O'Keeffe

[1] UL L 145, 13.6.1977, str. 1.

[2] UL C 116, 9.5.1979, str. 4.

[3] UL C 4, 7.1.1980, str. 63.

[4] UL C 297, 28.11.1979, str. 16.

--------------------------------------------------
Direktiva Komisije

z dne 15. novembra 1983

o spremembi Direktive 83/201/EGS o izjemah od Direktive Sveta 77/99/EGS za nekatere proizvode, ki vsebujejo druga živila in samo majhen odstotek mesa ali mesnega izdelka

(83/577/EGS)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Direktive Sveta 77/99/EGS z dne 21. decembra 1976 o zdravstvenih problemih, ki vplivajo na trgovino z mesnimi izdelki znotraj Skupnosti [1], in zlasti člena 8 Direktive,

ker je Komisija z Direktivo 83/201/EGS [2] določila nekatere izjeme od Direktive Sveta 77/99/EGS za nekatere izdelke, ki vsebujejo druga živila in le majhen odstotek mesa ali mesnega izdelka;

ker se je izkazalo, da je nujno, da imajo države članice na razpolago dodatni odlog za prenos določb Direktive 83/201/EGS v svojo nacionalno zakonodajo;

ker so ukrepi, predvideni s to direktivo, v skladu z mnenjem Stalnega veterinarskega odbora,

SPREJELA NASLEDNJO DIREKTIVO:

Člen 1

V členu 6 Direktive 83/201/EGS se "1. januarja 1984" nadomesti s "1. junija 1984".

Člen 2

Ta direktiva je naslovljena na države članice.

V Bruslju, 15. novembra 1983

Za Komisijo

Poul dalsager

Član Komisije

[1] UL L 26, 31.1.1977, str. 85.

[2] UL L 112, 28.4.1983, str. 28.

--------------------------------------------------
Direktiva Komisije

z dne 8. marca 1983

o spremembi Direktive 82/287/EGS o spremembi prilog k direktivama Sveta 66/401/EGS in 69/208/EGS o trženju semen krmnih rastlin ter semen oljnic in predivnic in direktiv 78/386/EGS in 78/388/EGS

(83/116/EGS)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Direktive Sveta 66/401/EGS z dne 14. junija 1966 o trženju semena krmnih rastlin [1], kakor je bila nazadnje spremenjena z Direktivo 82/287/EGS [2], in zlasti člena 21a Direktive,

ker so bile v luči razvoja znanstvenega in tehničnega znanja narejene spremembe prilog I in II k direktivama 66/401/EGS in 69/208/EGS z Direktivo 82/287/EGS, ki vključujejo spremembe v zvezi s sortno čistostjo semena Poa spp.;

ker je bil 1. januar 1983 določen kot datum za uveljavitev določb, potrebnih za uskladitev s temi spremembami;

ker pravila, ki so bila s tem namenom sprejeta v shemah za potrjevanje sortnosti semena, namenjenega za mednarodno trgovino, ki jih je določila Organizacija za gospodarsko sodelovanje in razvoj (OECD), trenutno preučuje navedena organizacija;

ker je treba počakati na rezultat tega preučevanja;

ker je treba določiti primernejši datum za izvajanje zadevnih določb, da bi se izognili prezgodnjim ukrepom;

ker so ukrepi, predvideni s to direktivo, v skladu z mnenjem Stalnega odbora za seme in razmnoževalni material za poljedelstvo, vrtnarstvo in gozdarstvo,

SPREJELA NASLEDNJO DIREKTIVO:

Člen 1

1. V drugi alinei člena 7(1) Direktive 82/287/EGS se besede "1. januarja 1983" nadomesti z "najkasneje 1. januarja 1984".

2. V členu 7(2) Direktive 82/287/EGS se besede "tretja alinea" nadomesti z "druga in tretja alinea".

Člen 2

Ta direktiva je naslovljena na države članice.

V Bruslju, 8. marca 1983

Za Komisijo

Poul Dalsager

Član Komisije

[1] UL 125, 11.7.1966, str. 2298/66.

[2] UL L 131, 13.5.1982, str. 24.

--------------------------------------------------
Direktiva Komisije

z dne 25. marca 1982

o četrti prilagoditvi tehničnemu napredku Direktive Sveta 67/548/EGS o približevanju zakonov in drugih predpisov v zvezi z razvrščanjem, pakiranjem in označevanjem nevarnih snovi

(82/232/EGS)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Direktive Sveta 67/548/EGS z dne 27. junija 1967 o približevanju zakonov in drugih predpisov v zvezi z razvrščanjem, pakiranjem in označevanjem nevarnih snovi [1], kakor je bila nazadnje spremenjena z Direktivo 79/831/EGS [2], in zlasti členov 19, 20 in 21 Direktive,

ker je Danska zaprosila za spremembo pri označevanju raztopin hidrazina in o tem uradno obvestila Komisijo v skladu s členom 23 Direktive 67/548/EGS;

ker je Odbor za prilagajanje tehničnemu napredku glede na obstoječe razpoložljive podatke mnenja, da so nekatere spremembe v razvrščanju in označevanju upravičene;

ker navedeni odbor priznava, da so nadaljnje študije rakotvornosti v teku in da se glede na to nadaljnji pregled ukrepov zahteva na osnovi zaključka teh študij;

ker so ukrepi, predvideni s to direktivo, v skladu z mnenjem Odbora za prilagajanje tehničnemu napredku Direktive o odpravi tehničnih ovir pri trgovanju z nevarnimi snovmi in pripravki,

SPREJELA NASLEDNJO DIREKTIVO:

Člen 1

Priloga I (seznam nevarnih snovi) k Direktivi 67/548/EGS se spremeni:

Št. 007-008-01-0: | poimenovanje in razvrščanje snovi se nadomestita z naslednjim: |

+++++ TIFF +++++

Hydrazinopløsning…%

Hydrazinlösung…%

Διάλυμα ύδραζίνης…%

Hydrazine solution…%

Hydrazine en solution…%

Idrazina soluzione…%

Hydrazine oplossing…%

+++++ TIFF +++++

Člen 2

Države članice najpozneje do 31. decembra 1982 sprejmejo in objavijo določbe, potrebne za uskladitev s to direktivo, in o tem takoj obvestijo Komisijo. Te določbe se uporabljajo z veljavnostjo od 1. julija 1983.

Člen 3

Ta direktiva je naslovljena na države članice.

V Bruslju, 25. marca 1982

Za Komisijo

Karl-Heinz Narjes

Član Komisije

[1] UL 196, 16.8.1967, str. 1.

[2] UL L 259, 15.10.1979. str. 10.

--------------------------------------------------
Direktiva Sveta

z dne 14. decembra 1981

o dopolnitvi direktiv 75/362/EGS, 77/452/EGS, 78/686/EGS in 78/1026/EGS o vzajemnem priznavanju diplom, spričeval in drugih dokazil o formalni izobrazbi zdravnikov, medicinskih sester za splošno zdravstveno nego, zobozdravnikov in veterinarjev glede na pridobljene pravice

(81/1057/EGS)

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti in zlasti členov 49, 57 in 66 Pogodbe,

ob upoštevanju predloga Komisije [1],

ob upoštevanju mnenja Evropskega parlamenta [2],

ob upoštevanju mnenja Ekonomsko-socialnega odbora [3],

ker se v direktivah 75/362/EGS [4], 77/452/EGS [5], 78/686/EGS [6] in 78/1026/EGS [7] glede vzajemnega priznavanja diplom, spričeval in drugih dokazil o formalni izobrazbi zdravnikov, medicinskih sester za splošno zdravstveno nego, zobozdravnikov in veterinarjev ter vključno z ukrepi, ki olajšujejo učinkovito uresničevanje pravice opravljanja dejavnosti in svobodo opravljanja storitev, določbe v zvezi s pridobljenimi pravicami nanašajo na diplome, spričevala in druga dokazila o formalni izobrazbi zdravnikov, medicinskih sester za splošno zdravstveno nego, zobozdravnikov in veterinarjev, izdane v državah članicah pred uresničevanjem navedenih direktiv;

ker te določbe zaradi tega izrecno ne zajemajo diplom, spričeval in drugih dokazil o formalni izobrazbi, ki so dokazila o usposobljenosti, neustrezajoči minimalnim zahtevam o usposobljenosti, ki so navedene v direktivah 75/363/EGS [8], 77/453/EGS [9], 78/687/EGS [10] in 78/1027/EGS [11], in zaključeni po uresničevanju navedenih direktiv, začeti pa pred njihovim uresničevanjem;

ker je priporočljivo popraviti, kar je bilo izpuščeno,

SPREJEL NASLEDNJO DIREKTIVO:

Člen 1

Člen 9(1) in (2) Direktive 75/362/EGS, člen 4 Direktive 77/452/EGS, člen 7(1) in (2) Direktive 78/686/EGS in člen 4 Direktive 78/1026/EGS se nanašajo tudi na diplome, spričevala in druga dokazila o formalni izobrazbi, ki so dokazila o usposobljenosti, neustrezajoči minimalnim zahtevam o usposobljenosti iz členov 1, 2, 3, 4 in 5 Direktive 75/363/EGS, člena 1 Direktive 77/453/EGS, iz členov 1, 2 in 3 Direktive 78/687/EGS in člena 1 Direktive 78/1027/EGS, in zaključeni po uresničevanju navedenih direktiv, začeti pa pred njim.

Člen 2

Države članice sprejmejo ukrepe, potrebne za uskladitev z direktivo, najpozneje do 30. junija 1982. O tem takoj obvestijo Komisijo.

Člen 3

Ta direktiva je naslovljena na države članice.

V Bruslju, 14. decembra 1981

Za Svet

Predsednik

G. Howe

[1] UL C 121, 23.5.1981, str. 3.

[2] UL C 172, 13.7.1981, str. 114.

[3] UL C 185, 27.7.1981, str. 7.

[4] UL L 167, 30.6.1975, str. 1.

[5] UL L 176, 15.7.1977, str. 1.

[6] UL L 233, 24.8.1978, str. 1.

[7] UL L 362, 23.12.1978, str. 1.

[8] UL L 167, 30.6.1975, str. 14.

[9] UL L 176, 15.7.1977, str. 8.

[10] UL L 233, 24.8.1978, str. 10.

[11] UL L 362, 23.12.1978, str. 7.

--------------------------------------------------
Direktiva Komisije

z dne 13. aprila 1981

o spremembah Direktive 79/490/EGS o prilagoditvi tehničnemu napredku Direktive Sveta 70/221/EGS o približevanju zakonodaje držav članic o posodah za tekoče gorivo in zaščiti pred podletom od zadaj pri motornih in priklopnih vozilih

(81/333/EGS)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Direktive Sveta 70/156/EGS z dne 6. februarja 1970 o približevanju zakonodaje držav članic o homologaciji motornih in priklopnih vozil [1], kot je nazadnje spremenjena z Direktivo 80/1267/EGS [2], zlasti člena 13,

ob upoštevanju Direktive Sveta 70/221/EGS z dne 20. marca 1970 o približevanju zakonodaje držav članic o posodah za tekoče gorivo in zaščiti pred podletom od zadaj pri motornih in priklopnih vozilih [3], kot je nazadnje spremenjena z Direktivo 79/490/EGS [4], zlasti člena 3,

ker so izkušnje pokazale, da je sedanje besedilo točke II.5.2 Priloge k Direktivi 79/490/EGS o zaščiti pred podletom od zadaj za vozila kategorij M1, M2, M3, N1, O1 in O2 precej nejasno glede širine, na kateri je treba preveriti izpolnjevanje zahteve; ker bi temu lahko sledile različne zahteve pristojnih organov ter nevarnost, da pride do neskladja z Direktivo Sveta 74/483/EGS [5] o zunanjih štrlečih delih vozil kategorijeM1 in do nastanka tehničnih ovir pri trgovinski menjavi,

SPREJELA NASLEDNJO DIREKTIVO:

Člen 1

Direktiva 79/490/EGS se spremeni, kot sledi:

Besedilo točke II.5.2 Priloge se nadomesti z naslednjim besedilom:

"II.5.2 Za katero koli vozilo kategorije M1, M2, M3, N1, O1 ali O2 (kategorije po mednarodni klasifikaciji, opredeljeni v opombi (b) Priloge I k Direktivi Sveta 70/156/EGS) se šteje, da izpolnjuje pogoj iz točke II.5.1:

- če izpolnjuje pogoje, opredeljene v točki II.5.3, ali

- če zadnji del neobremenjenega vozila ni oddaljen od tal več kot 55 cm po širini, ki ni ožja od širine zadnje osi za več kot 10 cm na vsaki strani (ne upoštevaje izboklin pnevmatik v bližini točke dotika pnevmatike s podlago).

Če je zadnjih osi več, se upošteva širina najširše zadnje osi.

Ta zahteva mora biti izpolnjena vsaj na črti, ki je največ 45 cm oddaljena od skrajnega zadnjega dela vozila."

Člen 2

Države članice sprejmejo predpise, potrebne zaradi uskladitve s to direktivo, do 1. oktobra 1981 in o tem takoj obvestijo Komisijo.

Člen 3

Ta direktiva je naslovljena na države članice.

V Bruslju, 13. aprila 1981

Za Komisijo

Karl-Heinz Narjes

Član Komisije

[1] UL L 42, 23.2.1970, str. 1.

[2] UL L 375, 31.12.1980, str. 34.

[3] UL L 76, 6.4.1970, str. 23 in UL L 65, 15.3.1979, str. 42.

[4] UL L 128, 26.5.1979, str. 22.

[5] UL L 266, 2.10.1974, str. 4.

--------------------------------------------------
Direktiva Sveta

z dne 23. novembra 1978

o spremembi Direktive 76/135/EGS o vzajemnem priznavanju dovoljenj za plovbo za plovila, ki plujejo po celinskih plovnih poteh

(78/1016/EGS)

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti in zlasti člena 75 Pogodbe,

ob upoštevanju predloga Komisije [1],

ob upoštevanju mnenja Evropskega parlamenta [2],

ob upoštevanju mnenja Ekonomsko-socialnega odbora [3],

ker člen 5 Direktive Sveta 76/135/EGS z dne 20. januarja 1976 o vzajemnem priznavanju dovoljenj za plovbo za plovila, ki plujejo po celinskih plovnih poteh [4] določa, da na predlog Komisije Svet čimprej in najpozneje do 1. januarja 1978 sprejme skupne predpise za tehnične zahteve za plovila, ki plujejo po celinskih plovnih poteh; ker se zaradi zahtevnosti zadeve ni bilo mogoče držati tega roka; ker je zato smiselno določiti 1. januar 1980 za rok, do katerega je treba sprejeti te skupne predpise;

ker člen 7 zgoraj navedene direktive določa, da Direktiva velja do 31. decembra 1978 in da se lahko njena veljavnost po potrebi podaljša do začetka veljavnosti predpisov, navedenih v členu 5; ker je glede na okoliščine treba izvesti tako podaljšanje,

SPREJEL NASLEDNJO DIREKTIVO:

Člen 1

Direktiva 76/135/EGS se spremeni:

1. V členu 5 se datum "1. januar 1978" nadomesti s "1. januar 1980".

2. Člen 7 se nadomesti:

"Člen 7

Ta direktiva velja do dejanskega začetka veljavnosti predpisov, navedenih v členu 5."

Člen 2

Ta direktiva je naslovljena na države članice.

V Bruslju, 23. novembra 1978.

Za Svet

Predsednik

K. Gscheidle

[1] UL C 13, 17.1.1978, str. 4.

[2] UL C 108, 8.5.1978, str. 67.

[3] UL C 181, 31.7.1978, str. 29.

[4] UL L 21, 29.1.1976, str. 10.

--------------------------------------------------